
DR 30.10.2012 13 

 
Tuan Yang di-Pertua, kerajaan dalam proses untuk menambah baik Kurikulum 

Pendidikan Pemandu (KPP) sedia ada dalam usaha untuk meningkatkan kualiti dan mutu 
pembelajaran di institusi ataupun sekolah memandu.   

Kerangka modul KPP yang baru telah digubal oleh Jawatankuasa 
Penambahbaikan Kurikulum Pemanduan yang dianggotai oleh beberapa agensi kerajaan, 
pakar daripada institut pengajian tinggi dan pihak industri yang terlibat. Kurikulum baru ini 
berasaskan hasil pembelajaran ataupun dengan izin, learning outcome base di mana 
penekanan akan diberikan terhadap aspek kognitif, kemahiran psikomotor dan sikap bagi 
menerapkan budaya safety first, dengan izin, dalam diri bakal pemandu. 

 Tuan Yang di-Pertua, buat masa ini kerajaan masih belum bercadang untuk 
memberikan lesen operasi kepada syarikat-syarikat baru bagi menjalankan pemeriksaan 
berkala. Sebagai langkah untuk meningkatkan mutu perkhidmatan yang diberikan, kerajaan 
telah menetapkan elemen Key Performance Indicator dalam Perjanjian Konsesi Puspakom 
dan salah satu KPI yang ditetapkan adalah melibatkan Customer’s Inspection Index. 
Sekian, terima kasih. 

 Tuan S. Manickavasagam [Kapar]: Terima kasih Tuan Yang di-Pertua. Soalan 
tambahan saya, baru-baru ini saya terima satu aduan daripada seorang pembeli kenderaan 
perdagangan Inokom panel van, nombor pendaftaran – WHD 7090. Van ini telah rosak dan 
terbengkalai daripada tahun 2008 hingga tahun 2010. Van ini sudah rosak dan terbengkalai, 
tidak boleh diguna lagi. Akan tetapi, berdasarkan rekod sistem Puspakom kenderaan WHD 
7090 ini tidak hadir ke pemeriksaan bagi kali terakhir di Puspakom Padang Jawa pada 5 
Mei 2008.  

Akan tetapi saya terkejut Tuan Yang di-Pertua, tahun 2009, 2010, tidak dibawa ke 
Puspakom tetapi road tax macam mana boleh keluar? Saya terkejut dan pembeli pun sudah 
membuat aduan kepada kementerian dan pembeli telah membuat satu aduan laporan polis 
tetapi tidak ada tindakan apa-apa sampai hari ini. Saya mohon penjelasan, ini soalan 
spesifik. Terima kasih Tuan Yang di-Pertua.  

 Tuan Jelaing anak Mersat: Terima kasih Tuan Yang di-Pertua, terima kasih Yang 
Berhormat Kapar kerana memberitahu satu-satunya kes yang melibatkan van WHD 7090 
dan oleh sebab kes ini terperinci sangat, kita perlukan siasat dan akan memberi 
jawapannya secara bertulis kepada Yang Berhormat nanti. Sekian, terima kasih.  

 Dato’ Ismail bin Abd. Muttalib [Maran]: Terima kasih Tuan Yang di-Pertua. 
Sebelum itu saya hendak ucapkan selamat datang kepada tetamu kita mahasiswa 
Universiti Malaya dan UPM... [Tepuk] Tuan Yang di-Pertua, kemalangan jalan raya di 
negara kita amat tinggi. Mengikut kajian, kurang lebih 100,000 orang, seorang akan 
menimpa maut dalam kemalangan. Kita berhadapan dengan masalah sebahagian sikap 
negatif pemandu-pemandu kita, pemandu jalan raya dan inilah di antara punca di samping 
sebab-sebab lain.  

Saya difahamkan juga dan kita lihat sendiri kadang-kadang Tuan Yang di-Pertua, 
Yang Berhormat Timbalan Menteri, terdapat juga di negara kita ini, pemandu-pemandu 
warga asing yang memandu kereta di negara kita. Di mana mereka mendapat lesen? Di 
mana mendapat kelulusan? Saya ingin bertanya kepada Yang Berhormat Timbalan 
Menteri, berapa ramaikah pemandu-pemandu warga asing ini yang membawa kenderaan di 
negara kita.   

Kalau kita lihat umpamanya di musim-musim perayaan, sebahagian besar 
daripada penduduk kita di Kuala Lumpur di bandar raya balik ke kampung masing-masing 
dan bandar raya ini dipenuhi oleh pekerja-pekerja asing dan ramai daripada mereka yang 
memandu kenderaan.  Ini juga menyumbangkan kepada kemalangan jalan raya di negara 
kita. Minta penjelasan, terima kasih banyak-banyak. 

Tuan Jelaing anak Mersat: Terima kasih Tuan Yang di-Pertua, terima kasih Yang 
Berhormat Maran. Lagi perkara warga asing memandu kereta di negara kita di sini. Ditanya 
mana mereka dapat lesen ini dan jumlahnya. Jadi ini satu lagi soalan yang spesifik dan kita 
akan dapatkan statistik ini daripada JPJ, Tuan Yang di-Pertua dan kita akan memberitahu 
dalam sedikit masa lagi.   

 

 



Tuan Yang di-Pertua, kerajaan dalam proses untuk menambah baik Kurikulum. Pendidikan Pemandu (KPP) sedia ada dalam usaha untuk meningkatkan kualiti dan mutu pembelajaran di institusi ataupun sekolah memandu. Kerangka modul KPP yang baru telah digubal oleh Jawatankuasa Penambahbaikan Kurikulum Pemanduan yang dianggotai oleh beberapa agensi kerajaan, pakar daripada institut pengajian tinggi dan pihak industri yang terlibat. Kurikulum baru ini berasaskan hasil pembelajaran ataupun dengan izin, learning outcome base di mana penekanan akan diberikan terhadap aspek kognitif, kemahiran psikomotor dan sikap bagi menerapkan budaya safety first, dengan izin, dalam diri bakal pemandu. Tuan Yang di-Pertua, buat masa ini kerajaan masih belum bercadang untuk memberikan lesen operasi kepada syarikat-syarikat baru bagi menjalankan pemeriksaan berkala. Sebagai langkah untuk meningkatkan mutu perkhidmatan yang diberikan, kerajaan telah menetapkan elemen Key Performance Indicator dalam Perjanjian Konsesi Puspakom dan salah satu KPI yang ditetapkan adalah melibatkan Customer's Inspection Index. Sekian, terima kasih. Tuan S. Manickavasagam [Kapar]: Terima kasih Tuan Yang di-Pertua. Soalan tambahan saya, baru-baru ini saya terima satu aduan daripada seorang pembeli kenderaan perdagangan Inokom panel van, nombor pendaftaran- WHD 7090. Van ini telah rosak dan terbengkalai daripada tahun 2008 hingga tahun 2010. Van ini sudah rosak dan terbengkalai, tidak boleh diguna lagi. Akan tetapi, berdasarkan rekod sistem Puspakom kenderaan WHD 7090 ini tidak hadir ke pemeriksaan bagi kali terakhir di Puspakom Padang Jawa pada 5 Mei 2008. Akan tetapi saya terkejut Tuan Yang di-Pertua, tahun 2009, 2010, tidak dibawa ke Puspakom tetapi road tax macam mana boleh keluar? Saya terkejut dan pembeli pun sudah membuat aduan kepada kementerian dan pembeli telah membuat satu aduan laporan polis tetapi tidak ada tindakan apa-apa sampai hari ini. Saya mohon penjelasan, ini soalan spesifik. Terima kasih Tuan Yang di-Pertua. Tuan Jelaing anak Mersat: Terima kasih Tuan Yang di-Pertua, terima kasih Yang Berhormat Kapar kerana memberitahu satu-satunya kes yang melibatkan van WHD 7090 dan oleh sebab kes ini terperinci sangat, kita perlukan siasat dan akan memberi jawapannya secara bertulis kepada Yang Berhormat nanti. Sekian, terima kasih. Dato' Ismail bin Abd. Muttalib [Maran]: Terima kasih Tuan Yang di-Pertua. Sebelum itu saya hendak ucapkan selamat datang kepada tetamu kita mahasiswa Universiti Malaya dan UPM... [Tepuk] Tuan Yang di-Pertua, kemalangan jalan raya di negara kita amat tinggi. Mengikut kajian, kurang lebih 100,000 orang, seorang akan menimpa maut dalam kemalangan. Kita berhadapan dengan masalah sebahagian sikap negatif pemandu-pemandu kita, pemandu jalan raya dan inilah di antara punca di samping sebab-sebab lain. Saya difahamkan juga dan kita lihat sendiri kadang-kadang Tuan Yang di-Pertua, Yang Berhormat Timbalan Menteri, terdapat juga di negara kita ini, pemandu-pemandu warga asing yang memandu kereta di negara kita. Di mana mereka mendapat lesen? Di mana mendapat kelulusan? Saya ingin bertanya kepada Yang Berhormat Timbalan Menteri, berapa ramaikah pemandu-pemandu warga asing ini yang membawa kenderaan di negara kita. Kalau kita lihat umpamanya di musim-musim perayaan, sebahagian besar daripada penduduk kita di Kuala Lumpur di bandar raya balik ke kampung masing-masing dan bandar raya ini dipenuhi oleh pekerja-pekerja asing dan ramai daripada mereka yang memandu kenderaan. Ini juga menyumbangkan kepada kemalangan jalan raya di negara kita. Minta penjelasan, terima kasih banyak-banyak. Tuan Jelaing anak Mersat: Terima kasih Tuan Yang di-Pertua, terima kasih Yang Berhormat Maran. Lagi perkara warga asing memandu kereta di negara kita di sini. Ditanya mana mereka dapat lesen ini dan jumlahnya. Jadi ini satu lagi soalan yang spesifik dan kita akan dapatkan statistik ini daripada JPJ, Tuan Yang di-Pertua dan kita akan memberitahu dalam sedikit masa lagi.